Den Vest-Sjællandske Avis, 1827-06-05
Nyeste Post-Efterretninger. Den Engelske Regiering vedbliver at lagttage sit Neutralitetssystem ved Krigen imellem Tyrkerne og Grækerne, hvorpaa man nyelig har seet et Exempel; thi den 26de April indløb i Corfu den Græske Krigsbrig Neptun, commanderet af Capitain Belsario, som var afseilet fra Ægina den 14de April, men saasnart det blev opdaget at det var et Krigskib og at Skibets Papire vare undertegnede af den saakaldte Græske Regiering og af Lord Cochrane, som Chef for Marinen saa fik Capitainen strax Ordre af den Joniske Regiering til at forlade Øen. Uagtet denne Strenghed har imidlertid Porten ondt ved at faae denne Neutralitet i Hovedet, da den seer en Engelsk Søcofficeer i Spidsen for den Græske Marine, og at tilføie den saamegen Skade. Saaledes meldes over Gens, at Hr. Eynard har modtaget ved en overordentlig Leilighed den Efterretning fra Marseille, at Lord Cochrane har ladet sig see i Farvandene ved Navarino og har allerede gjort Underværker af Tapperhed; af 6 Tyrkiske Skibe, som han mødte har han taget de 4. Ogsaa et andet Skib, som kom fra Alexandrien og skulde bringe Jbrahim Pascha Munition, er faldet i hans Hænder. Jbrahim staaer imidlertid urokkelig ved Modon og venter paa Forstærkninger. En Skipper, som er ankommen til Triest og var passeret Zante berettet: at han der havde hørt, at 50 Ægyptiske Transportskibe vare ankomne med Levnetsmidler og Krigsfornødenheder til Modon. Unægtelig har den Græske Marine faaet et ganske nyt Sving ved Lord Cochranes Ankomst, som især kan tydelig sees af en Skrivelse fra den Græske Admiral Andreas Mianlis til den Græske Regiering, hvori han forklarer hvad han nu i 7 Aar har bestræbt sig for at udrette til Grækenlands Frelse; men tilstaaer der at hans Forhaabninger have, ligesom Nationens i lang Tid været byggede paa denne overordentlige Mands Ankomst, hvis store Daad ogsaa love et lykkeligt Udfald for denne frygtelige Krig, Denne Helt er nu kommen, og jeg glæder mig, siger Maulis, over hans Ankomst, tilligemes Regieringen og hele Nationen. Under en saaden Anfører kan den Helleniske Marine haabe alt og jeg er fremfor alle beredt til at ile under ham til nye Foretagender, som vistnok ikke falde let for min Alder og min Uerfarenhed; men som er en Trøst for mit Hierte, hvilket ikke ønsker noget andet end mit Fædrenelands Vel. Jeg beder Regieringen ikke at tvivle paa Oprigtigheden af dette mit her yttrede Sindelag. – Den utrættelige og ædle Hr. Eynard har den 24de Mai udstædet en Circulaireskrivelse til de Græske Committeer, hvori det blandt andet hedder: Hr. Oberst Heydegger melder mig fra Poros under 12te og 15de April: at Nationalforsamlingen i Damala (Troezen) har eenstemmigen udnævnet Greven af Capo d'strias til Præsident over Grækenland paa 7 Aar og tillagt ham den samme Magt og Forrettighed, som Præsidenten for de forenede Nordamerikanske Stater besidder. Skulde Greven ikke modtage denne Post faa skal en nye Forsamling kaldes sammen for at skride til et andet Valg. En Commission af 12 Medlemmer er nedsat for at udarbeide Udkastet til en nye Constitution. Jndtil Greven af Capo d'strias svarer ere 3 provisoriske Gouverneurs udnævnede nemlig Makris for Øerne, Pietro Bei Mau ro Michaeli for Morea, og Nakros for Rumeli en. (J en anden Skrivelse fra Poros af 17de April meldes samme Efterretning blot med den Forandring at Makris kaldes der A. Marachis, en Jpsariot, at Mauro-Michaeli er ikke den gamle Pietro Bey af Mayna; men hans SønGeorgis og at Nakres kaldes der Gianullidis Nicholads fra Livadien. Præsidenten bærer Titlen af Kibernita (Styrmand.) Jnsulanerne vare vel i Begyndelsen ikke ganske tilfredse med dette Valg; men dog skal det siden være bekræftet. Ligeledes berettes, at det var den 2den April da General Church blev udnævnet af Nationalforsamlingen til Chef for alle Landtropperne. De fraværende Rumeliotere havde vel anmodet om en Opsættelse af denne Udnævnelse; men dog blev saavel hans Valg som Lord Cochranes til Storadmiral bekræftet. Begge have 3die Paaskedag aflagt Eed og den første er afreist til Megara, det vil sige til Leiren ved Athen hvor han nu holder Redschid Pascha indsluttet, og den anden er ligeledes afreist; men man veed ikke hvorhen; det er da nu siden blevet opklaret at han er afseilet til Vestkysten af Grækenland for at observere de Ægyptiske Krigskibe. Angaaende Sreven af Capo d'striaf Udnævnelse staves følgende fra Genf under 18de Mai, Allerede i Marts Maaned da Greven afreiste herfra var Rygtet i Omløb om denne Udnævnelse. For over tet Aar siden blev der af og til talt derom i Grækenland at man skulde sætte ham i Spidsen for Regieringen; men et bekiendt Partie var imod Sagen. Grevens Reise til Paris og England stod i Forbindelse dermed, ved Conferencerne i St. Petersborg imellem Vellington og det Russiske Cabinet blev igien talt meget derom og begge Magter vare der eenige, at denne fortræffelige Statsmand kunde være til stor Nytte for Grækenland, og kunde give dets politiske Stilling imod andre Magter meere Fasthed, og at man først kunde træde i Underhandlinger med den Græske Regiering naar han stod i Spidsen for den. Sagen var kommen til en større Modenhed i Begyndelsen af dette Aar da Hr. von Ribeaupierre afreiste til Constantinopel, da Ueenigheden i Grækenland atter lagde betydelige Hindringer i Veien derfor, men saasnart begge Nationalforsamlinger havde forenet si- og Greven var bleven valgt, saa afreiste han strax til Rusland for at erfare hvad dette Rige vilde giøre for Grækenland, hvorpaa han vil stille sig i Spidsen for den Græske Regiering. Saaledes angives dette at være Formaalet for Grevens Reise. Det er i det mindste tydeligt at see at hvad Grækerne nu foretage sig er en Følge af en udenlandsk Jndflydelse; men paa den anden Side maae just Overbeviisningen om denne Jndflydelse og Udnævnelsen af en Russisk Minister til at staae i Spidsen for de Græske Anliggender netop opvække den største Frygt hos Porten og bevæge den til at modsætte sig de af England og Rusland gjorte Forslag af alle Kræfter. Men vi maae paa nye henvende os til Oberste Heydeggers Skrivelse. Han melder videre: at Oberste Fabrier forsvarer sig tappert i Acropolis og at Expeditionen imod Oropos er fuldkommen lykkedes, da alle Magaziner ere blevne ødelagte og 2 Brigger med Levnetsmidler ere tagne. (At det maae see galt ud med Tyrkerne ved Athen kan man see deraf at ganske nye Breve fra Constantinopel over Odessa af 2den Mai melde: at Sultanen har afsat Redschid Pascha og udnævnet Aga Pascha til hans Eftermand, hvis Commando over Tropperne ved Bosphoros igien den forrige Capudan Chosrev Mehmed Pascha har faaet. Ogsaa er det Uheld mødt, at en stor Deel af de regulaire Tropper, som vare brudte og fra Constantinopel til Attika ere blevne syge i Nærheden af Hovedstaden og at 500 Mand ere døde af dem.